Zmluva o nájme dopravného prostriedku

podľa ustanovenia S 630 a nasl. Obchodného zákonníka

uzavretá medzi:

AUTO - RÁCZ s.r.o.

sídlo: Kalnická cesta 16, 934 01 Levice v zastúpení. : Ing. Patrik Rácz, konateľ

IČO: 45 720 355 zapísaná v Obchodnom registri Okresného súdu Nitra, Oddiel: sro, Zložka číslo: 27440/N

(v ďalšom označený ako „prenajímatel”)

a



(v ďalšom označený ako „ nájomca ") za nasledovných podmienok:

čl. 1.

Predmet zmluvy

Na základe tejto zmluvy sa prenajímateľ zaväzuje prenechať nájomcovi motorové vozidlo

značky 301C. Ečv:

.....g.L

VIN:

Stav

tachometra:

..............

PHM•

Výbava: povinná výbava, ......... .

(ďalej len „vozidlo”) na dočasné užívanie za odplatu špecifikovanú v Čl. II. Ods. 1 tejto

zmluvy a nájomca sa zaväzuje túto odplatu zaplatiť.

čl. 11.

Nájomné a platobné podmienky

1. Odplata za dočasné užívanie vozidla nájomcom bola dohodnutá na  EUR bez DPH/deň.

111.

Doba nájmu

1. Zmluva sa uzatvára na dobu určitú od 
2. Nájomný vzťah podľa tejto zmluvy končí uplynutím doby, na ktorú bola zmluva dojednaná. Zmluvu je možné predĺžiť výlučne na základe písomnej dohody prenajímateľa a nájomcu.

čl. IV.

Povinnosti prenajímateľa

1. Prenajímateľ prehlasuje, že zabezpečil uzavretie zmluvy o poistení zodpovednosti za škodu spôsobenú prevádzkou vozidla ako aj zmluvy o havarijnom poistení na vozidlo.
2. Prenajímateľ sa zaväzuje zabezpečiť, aby vozidlo bolo v čase odovzdania v dobrom technickom stave a bolo spôsobilé na užívanie v súlade s účelom, na ktorý bolo vyrobené. Prenajímateľ sa zaväzuje odovzdať nájomcovi spolu s vozidlom aj doklady, ktoré sú potrebné na užívanie vozidla nájomcom podľa podmienok tejto zmluvy.
3. Prenajímateľ sa ďalej zaväzuje zabezpečiť, aby vozidlo malo v čase odovzdania nájomcovi naplnenú nádrž pohonných hmôt.

čl. V.

Prevzatie a vrátenie vozidla

1. Nájomca je oprávnený vyzdvihnúť si vozidlo v sídle prenajímateľa v prvý deň doby nájmu, ktorá je špecifikovaná v Čl. III. Ods. 1 tejto zmluvy v čase, ktorý určí prenajímateľ vozidla, ak sa prenajímateľ a nájomca vyslovene nedohodnú inak.
2. Nájomca je povinný potvrdiť prevzatie vozidla svojim podpisom na mieste na to určenom v tejto zmluve. Všetky vady, pripomienky a sťažnosti, ktoré sa vzťahujú k vozidlu, musí nájomca uplatniť pri prevzatí vozidla formou poznámky na mieste na to určenom v tejto zmluve.
3. Prenajímateľ si vyhradzuje právo neodovzdať vozidlo nájomcovi, ktorý odmietne potvrdiť prevzatie vozidla, nájomcovi, ktorý sa odmietne preukázať pri odovzdávaní vozidla platným vodičským preukazom, ako aj nájomcovi, u ktorého existujú odôvodnené pochybnosti o jeho spôsobilosti na vedenie vozidla alebo odôvodnené pochybnosti o riadnom užívaní vozidla v súlade s podmienkami tejto zmluvy.
4. Nájomca je povinný zabezpečiť dopravu vozidla do sídla prenajímateľa v posledný deň doby nájmu, ktorá je špecifikovaná v Čl. III. Ods. 1 tejto zmluvy a odovzdať vozidlo vrátane kompletného príslušenstva a dokladov poverenému zamestnancovi prenajímateľa v čase od 7.00 do 16.00 hod, ak sa prenajímateľ a nájomca vyslovene nedohodnú inak.
5. Nájomca je povinný vrátiť vozidlo v stave, v akom ho prevzal od prenajímateľa. Nájomca sa zaväzuje zabezpečiť, aby vozidlo malo v čase vrátenia prenajímateľovi naplnenú nádrž pohonných hmôt, ak sa prenajímateľ a nájomca vyslovene nedohodnú inak.

VI.

Povinnosti nájomcu

1. Vozidlo je počas celej doby jeho nájmu oprávnený riadiť výlučne nájomca alebo osoby vyslovene uvedené v tejto zmluve. Iné osoby môžu riadiť vozidlo iba s predchádzajúcim súhlasom prenajímateľa.
2. Nájomca vozidla je povinný používať vozidlo v súlade s ustanoveniami zákona č. 315/1996 Z.z. o premávke na cestných komunikáciách a ostatnými všeobecne záväznými právnymi predpismi, v súlade s účelom, na ktorý bolo vyrobené a spôsobom obvyklým a zodpovedajúcim predpisom pre daný typ vozidla a to tak, aby na ňom alebo jeho prevádzkou nevznikla škoda.
3. Nájomca nesmie riadiť vozidlo pod vplyvom alkoholu, omamných látok, liekov alebo iných látok, ktoré môžu negatívne obmedziť schopnosť riadiť vozidlo. Vo vozidle je fajčenie zakázané. V prípade porušenia zákazu je nájomca povinný uhradiť pokutu vo výške 200 EUR s DPH, a zároveň bude plne znášať náklady na odstránenie škôd, ktoré boli spôsobené fajčením, resp. od cigariet.
4. Nájomca je povinný chrániť vozidlo proti krádeži, poškodeniu alebo zásahu tretích osôb, ktoré nie sú oprávnené užívať vozidlo.
5. Nájomca berie na vedomie, že nie je oprávnený zúčastňovať sa s vozidlom motoristických závodov alebo súťaží a používať vozidlo za úplatu na prepravu osôb alebo nákladu bez predchádzajúceho súhlasu prenajímateľa.
6. Nájomca ďalej berie na vedomie, že nie je oprávnený uskutočňovať na vozidle žiadne zmeny a úpravy.
7. Nájomca sám znáša náklady spojené s prevádzkou vozidla, ato najmä náklady na dopĺňanie pohonných hmôt, diaľničné a parkovacie poplatky, pokuty za dopravné priestupky spôsobené vozidlom v dobe trvania zmluvy a pod.
8. Nájomca je oprávnený používať vozidlo výlučne na území Slovenska. Mimo tohto územia môže nájomca vozidlo užívať iba s predchádzajúcim súhlasom prenajímateľ.
9. Nájomca je povinný bezodkladne oznámiť prenajímateľovi poruchu vozidla resp. škodu na vozidle, ako aj zabezpečiť vykonanie všetkých neodkladných úkonov, v prípade, že neoznámením týchto skutočností resp. odložením vykonania týchto úkonov až do termínu odovzdania vozidla prenajímateľovi hrozí riziko vzniku škody na vozidle resp. riziko vzniku škody prenajímateľovi.
10. Nájomca nesmie prekročiť limit nájazdu kilometrov stanovený prenajímateľom. Nájomca sa zaväzuje uhradiť prenajímateľovi sankciu za každý najazdený kilometer mimo stanoveného limitu ato vo výške 0,833€ bez DPH/1km respektíve 1€ s DPH/1km, ak sa prenajímateľ a nájomca vyslovene nedohodnú inak. Prenajímateľ stanovuje limit nájazdu na '101) km.

VII.

Zodpovednosť za škodu a sankcie

1. Nájomca vyhlasuje, že si je vedomý svojej zodpovednosti za škodu, ktorú by spôsobil na vozidle, prenajímateľovi alebo iným osobám porušením svojich povinností vyplývajúcich z tejto zmluvy alebo zo všeobecne záväzných právnych predpisov.
2. Nájomca týmto berie na vedomie a súhlasí s tým, že v prípade vzniku poistnej udalosti na vozidle sa bude podieľať na vzniknutej škode vo výške spoluúčasti prenajímateľa na škode v zmysle príslušnej poistnej zmluvy na vozidlo, pričom táto spoluúčasť predstavuje ku dňu uzavretia tejto zmluvy sumu 5% z obstarávacej ceny vozidla, okrem prípadov úmyselného poškodenia alebo škody spôsobenej pod vplyvom alkoholu, liečiv alebo iných omamných látok, kedy nájomca zodpovedá za škodu v plnej výške. V prípade odcudzenia vozidla sa nájomca podieľa na vzniknutej škode rovnako vo výške spoluúčasti prenajímateľa na škode v zmysle príslušnej poistnej zmluvy na vozidlo, pričom táto spoluúčasť predstavuje ku dňu uzavretia tejto zmluvy 5% z hodnoty vozidla v čase jeho odcudzenia. Výška spoluúčasti sa môže zmeniť v prípade zmeny príslušnej poistnej zmluvy, čo nájomca berie na vedomie a súhlasí s tým. Povinnosť a zodpovednosť nájomcu podľa čl. VI ods. 9 týmto nie je dotknutá alebo obmedzená.
3. Nájomca si je ďalej vedomý, že v prípade, ak mu vznikne škoda jeho vlastným zavinením, bude znášať túto škodu a prenajímateľ nemá voči nemu z tohto titulu žiadne záväzky.
4. V prípade, že vozidlo bude prenajímateľovi vrátené s neprimerane znečisteným interiérom alebo exteriérom vozidla, nájomca je povinný uhradiť náklady na vyčistenie a umytie vozidla vo výške 100,- EUR s DPH.
5. V prípade, že vozidlo nie je vrátené prenajímateľovi v termíne určenom v zmysle čl. V. tejto zmluvy, je prenajímateľ oprávnený účtovať nájomcovi za každý deň omeškania s vrátením vozidla zmluvnú pokutu vo výške 200,- EUR s DPH. Právo prenajímateľa na náhradu škody tým nie je dotknuté.

čl. VIII.

Odstúpenie od zmluvy

1. Pri podstatnom porušení povinností vyplývajúcich z tejto zmluvy môže oprávnená strana písomne od zmluvy odstúpiť a požadovať od povinnej strany náhradu škody, ktorá jej vinou vznikla, v súlade s platnou právnou úpravou.
2. Zmluvné strany sa dohodli, že za podstatné porušenie zmluvných povinností budú považovať porušenie akejkoľvek povinnosti vyplývajúcej z tejto zmluvy, ktoré nebude napravené ani na základe písomnej výzvy oprávnenej strany obsahujúcej primeranú lehotu na jej odstránenie.
3. Prenajímateľ je oprávnený odstúpiť od zmluvy aj bez výzvy v zmysle ods. 2 tohto článku zmluvy, v prípade ak hrozí vznik škody na vozidle alebo ak hrozí vznik inej škody prenajímateľovi.

IX.

Záverečné ustanovenia

* 1. Túto zmluvu možno dopĺňať alebo meniť iba formou písomných dodatkov, ktoré sa po podpísaní oboma zmluvnými stranami stávajú neoddeliteľnou súčasťou tejto zmluvy.
	2. Neplatnosť niektorého zmluvného ustanovenia nemá za následok neplatnosť celej zmluvy, pokiaľ nejde o skutočnosť, s ktorou zákon spája neplatnosť celej zmluvy. Neplatné ustanovenie zmluvné strany nahradia ustanovením svojim významom a účelom čo najbližším k zamýšľanému.
	3. Vzťahy touto zmluvou neupravené, sa riadia príslušnými ustanoveniami Obchodného zákonníka a ostatnými všeobecne záväznými platnými právnymi predpismi SR.
	4. Zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie.
	5. Zmluvné strany sa zaväzujú, že všetky prípadné spory vyplývajúce z tejto zmluvy budú riešiť prednostne rokovaním o možnej dohode v súlade s príslušnými ustanoveniami Obchodného zákonníka a ostatnými všeobecne záväznými platnými právnymi predpismi Slovenskej republiky. Pre prípad sporov, ktoré zmluvné strany nebudú schopné riešiť dohodou bude na rozhodovanie príslušným súdom všeobecný súd predávajúceho.
	6. Táto zmluva nadobúda platnosť a účinnosť dňom jej podpisu oboma zmluvnými stranami.

Zmluvné strany vyhlasujú, že sa so zmluvou oboznámili, jej obsahu porozumeli a na znak súhlasu s jej obsahom pripájajú svoje podpisy.

V Leviciach, dňa

neuqec,tlevice.sk za prenajímateľa

Potvrdenie o vrátení vozidla prenajímateľovi / poznámky:

Stav vozidla: .

Stav tachometra:

PHM•

V Leviciach, dňa



 za prenajímateľa za nájomcu